Det vil også i fremtiden være muligt at se på over 6.000 år gamle flinteredeskaber og mødding. Ertebøllecenteret, der flere gange har været truet af konkurs, er nemlig blevet tildelt 750.000 kroner på budgetforliget for 2013 i Vesterhimmerlands Kommune. Det skriver nordjyske.dk. Stenaldercenteret, der har eksisteret siden 1997, har haft store økonomiske problemer, men ser nu ud til at være reddet. Driftstilskuddet er det største, museet har modtaget siden åbningen for 15 år siden. Samtidig bliver driften underlagt Vesthimmerlands Museum i Aars for at få mere styr på økonomien i fremtiden. - Jeg er glad for, at diskussionen omkring centrets fremtid nu er lukket, siger kulturudvalgsformand Jan Dyregaard til nordjyske.dk. Ertebøllecenteret var senest truet i maj i år.

Referat:
Stenaldercenteret i Ertebølle lever videre trods økonomiske problemer. Vesthimmerlands Kommune har tildelt centeret 750.000 kroner på budgetforliget.